בית קומה של הגרמני דארינג ובו גר יהודה ברוך סקורניק בעל עסקי סיד ופחם וחנות המכולת שם עבדו אשתו מאניה ובניו.
בעלי חנויות המכולת: יצחק צ'ארקה, אברהם זאב לנינטר ויחזקאל איצקוביץ'.
אברהם מיראנץ בעל מחסן עצים.
המלמד משה דנציגר ואחרים.
בית קומה של מוביל הסחורות, שמש בית המדרש החדש ובעל תפילה ברך'יה ז'אשוטקה.
בית הציוני וחבר ועד הקהילה בר צ'ארקה.
בית המלמד לייבל קראמארז'.
משפחת ז'ביצקי, יששכר מאיר סקורקה בעל מכולת ומחסן עצים, מאיר זאב גלאסן, אליהו פיש, ואחרים.
ברח. Władysława Jagiełły .
בשרפץ Sierpc היו שני בתי עלמין יהודים הישן והחדש ושניהם סמוכים זה לזה. בבית העלמין הישן היו אוהלי קברים של ר' מאירל דב'ש (דרובנין-בז'וין-שרפץ) שאצלו התארח מדי פעם ר' יצחק מברדיצ'ב ושל ר' מרדכי גרינבוים.
בכניסה לבית העלמין ביתו של 'יחזקאל מבית העלמין' - שומר בית העלמין שהיה גם אחראי על הבאת לולב ואתרוג לבתי היהודים. הוא נהג ללכת בכל בוקר בסוכות אל בתי היהודים כדי שהנשים והבנות תזכינה במצוות ברכה על ארבעת המינים ולקראת הושענה רבא, יחזקאל מכר ערבי נחל ובחג השבועות מכר סוף לקישוט הבתים.
אחד הצעדים הראשונים שעשו ניצולים מבני שרפץ Sierpc עם חוזרם לעיירה כדי לחפש את בני משפחתם ורכושם, היה לאסוף את שברי המצבות ולהחזירם לבית העלמין. כל המצבות היו חצויות לאורכן ולא ניתן לקרוא את הכיתוב עליהן במלואו. מקום הקברים באין מצבה לא היה ידוע ולכן המצבות הוצבו במקום כלשהו.
לאחר מכן, הציבו הניצולים בבית העלמין אנדרטה לזכר יהודי שרפץ Sierpc שנספו בשואה.
ניצולים ליד האנדרטה. ראשון משמאל עם המגבעת: אפרים שילה איש 'המוסד' שהגיע לביקור בעיירה 1947.
הדרך המשיכה לאחר בית העלמין וירדה לכיוון הנהר עד לטחנת המים של אברהם אוקארט אשר נמכרה לפולני גאברונסקי והפכה לטחנת קיטור.